|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Statutarne odluke o dopunama** **Statuta Koprivničko-križevačke županije** |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****10. studenoga 2020.** | **Završetak savjetovanja****27. studenoga 2020.** |

RAZLOG DONOŠENJA

|  |
| --- |
| Razlog donošenja dopuna Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15. i 11/15.-pročišćeni tekst, 2/18., 3/18.-pročišćeni tekst i 4/20.) je utvrđivanje novog javnog priznanja Koprivničko-križevačke županije.Člankom 8. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01.-vjerodostojno tumačenje, 129/05., 109/07., 125/08., 36/09., 150/11., 144/12. 19/13.- pročišćeni tekst, 137/15. i 123/17. i 98/19.) utvrđeno je da se statutom jedinica područne (regionalne) samouprave, između ostalog podrobnije utvrđuju i javna priznanja.Statut Koprivničko-križevačke županije člankom 9. definira nazive javnih priznanja Koprivničko-križevačke županije, njih ukupno sedam, dok je člankom 10. propisano da su uvjeti za dodjelu, izgled, oblik, kriteriji, postupak dodjele te tijela nadležna za provođenje postupka dodjele javnih priznanja definirana posebnom odlukom Županijske skupštine.Člankom 1. nacrta prijedloga Statutarne odluke uvodi se kategorija inovatorstva kao jedno od područja za koje će se dodjeljivati javno priznanje Koprivničko-križevačke županije.Člankom 2. definira se novo javno priznanje Koprivničko-križevačke županije kao „Nagrada Koprivničko-križevačke županije za promicanje inovatorstva „Marcel Kiepach““ .Prijedlog je da se javno priznanje nazove po križevačkom izumitelju Marcelu Kiepachu, poznatom po izumiteljskim zaslugama na polju elektrotehnike.  |

Pozivamo predstavnike javnosti da najkasnije do 27. studenoga 2020. godine dostave svoje komentare na Nacrt Statutarne odluke o dopunama Statuta Koprivničko-križevačke županijeputem OBRASCA za savjetovanja na e-mail: helena.matica@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Statutarne odluke o dopunama Statuta Koprivničko-križevačke županije.

KLASA: 011-04/20-01/14

URBROJ: 2137/1-02/03-20-1

Koprivnica, 10. studenoga 2020.